wickkiey/tamil-wikipedia-markdown huggingface dataset:
# மேஸ் ரன்னர்

**மேஸ் ரன்னர்** (The Maze Runner (series) (தமிழ் : புதிர்க்கட்டிடத்தில் ஓடுபவர் ) என்பது ஜேம்ஸ் டேஸ்னர் எழுதிய அறிவியல் புதின நாவல்களின் தொகுப்பு ஆகும் , இந்த நாவல்களின் கதை ஒரு கற்பனையான உலகத்தில் தாமஸ் மற்றும் அவரது குழுவில் இருப்பவர்கள் சந்திக்கும் பிரச்சனைகள் வெளிவர முடியாத புதிர் கட்டிடங்கள் மற்றும் நுண்ம பாதிப்பால் பாதிக்கப்பட்ட அரக்கர்கள் , மோசமான ஆராய்ச்சி அமைப்புகள் என அடுத்தடுத்த பிரச்சனைகளை கடந்து சமாளித்து செல்வதை கொண்டு கதை களம் அமைந்துள்ளது .  

## நாவல்கள் வரிசை

- *The Maze Runner* (2009)
- *The Scorch Trials* (2010)
- *The Death Cure* (2011)
- *The Kill Order* (2012)
- *The Fever Code* (2016)

தி மேஸ் ரன்னர் (2009)  

தி ஸ்கார்ட்ச் ட்ரையல்ஸ் (2010)  

தி டெத் கியூர் (2011)  

தி கில் ஆர்டர் (2012)  

தி பேவர் கோடு (2014)  

## திரைப்பட வரிசை :
20 செஞ்சுரி பாக்ஸ் நிறுவனம் இந்த புத்தகங்களின் கதைக்களத்தை அடிப்படியாக கொண்டு அறிவியல் புதினகதை  திரைப்படங்களை தயாரித்தது .  

தி மேஸ் ரன்னர்(2014)  

தி ஸ்கார்ட்ச் ட்ரையல்ஸ்(2015)  

தி டெத் கியூர் (2016)
# வேந்தர் தொலைக்காட்சி



**வேந்தர் தொலைக்காட்சி** என்பது ஆகத்து 24, 2014 ஆம் ஆண்டு முதல் தமிழில் இயங்கும் தொலைக்காட்சி ஆகும். இந்தத் தொலைக்காட்சி சென்னையைத் தலைமையிடமாகக் கொண்டு இயங்குகிறது மற்றும் எஸ்.ஆர்.எம் குழுமத்திற்கு சொந்தமானது.  

இத்தொலைக்காட்சியின் நிகழ்ச்சிகளை ஐரோப்பா பார்வையாளர்களுக்காக ஆதவன் தொலைக்காட்சி மூலமும், கனடா பார்வையாளர்களுக்காக தமிழ் வண் தொலைக்காட்சி மூலமும் எடுத்துச்செல்லப்படுகிறது.  

## நிகழ்ச்சிகள்
இந்த தொலைக்காட்சியில் பாரதி கண்ணம்மா, தாய் வீடு, 7ஆம் உயிர் போன்ற தொடர்களும், குஷ்பூ தொகுத்து வழங்கிய நினைத்தாலே இனிக்கும், பாக்யராஜ் நடத்திய இது உங்க மேடை போன்ற பல நிகழ்ச்சிகளை ஒளிபரப்பு செய்தது.
# ஹெய்டி (2015) திரைப்படம்

'''  
ஹெய்டி''' (Heidi) என்பது 2015 ம் ஆண்டு வெளிவந்த ஜெர்மனிய மொழி திரைப்படம் ஆகும்  குழந்தைகளுக்கான இந்த திரைப்படம் எழுத்தாளர் ஜோஹன்னா ஸ்பெரியின் ஹெய்டி என்ற புத்தகத்தின் கதைக்களத்தில் உருவானது  . இந்த திரைப்படத்தில் அணுக் ஸ்டெபன் ,ப்ருனோ கன்ஸ் , கத்ரினா ஸ்கட்லர் மற்றும் பலர் நடித்துள்ளனர் .  

## கதை :
ஸ்விட்சர்லாந்து ஆல்ப்ஸ் மலைத்தொடரில் உள்ள சிறிய கிராமத்தில் ஒரு சாதாரண பெண்ணாக  வளர்க்கப்படும் ஹெய்டி ஒரு கட்டத்தில் ப்ரான்க்பர்ட் நகரத்தில் ஒரு பணக்கார வீட்டில் வளர்க்கப்படுகிறார் ,ஆனால் திரும்பவும  அங்கே சக்கர நாற்காலி பயன்படுத்தும் நடப்பதில் சிரமம் உள்ள கிளாரா என்ற சிறிய பெண்ணின் ஒரு நல்ல தோழியாக மாறுகிறாள் . அங்கே பராமரிப்பு பொறுப்பில் இருக்கும் பெண்மணி ஃபிளாரின் கண்டிப்புடன் இருக்கிறார் , இருந்தாலும் கிளாராவின் பாட்டி வெளியூரில் இருந்து வீட்டுக்கு வந்ததும் ஹெய்டி பற்றி புரிந்துகொண்டு நட்பாகவே இருக்கிறார் , கொஞ்சம் எழுதபடிக்கவும் கற்றுக்கொள்கிறாள் ,  

ஹெய்டி அவளுடைய கிராமத்துக்கு செல்ல நினைப்பதால் திரும்பவும் கிராமத்துக்கே அழைத்து செல்லப்படுகிறாள் . இதனால் கிளாரா வருத்தமாக இருப்பதால் சில நாட்களுக்கு பிறகு கிளாராவின் குடும்பத்தினர் அவளை ஹெய்டியின் சிறிய குடிசை வீட்டுக்கு அழைத்து செல்கின்றனர் , கொஞ்சம் நாட்கள் ஹெய்டியின் கிராமப்புற குடும்பத்தில் இருக்கும் கிளாரா மகிழ்ச்சியாக நாட்களை கழிக்கிறார் .  

ஒரு முறை பட்டாம்பூச்சியை ஒரு சிறிய தொடர நினைத்த கிளாரா தன்னை அறியாமலே நன்றாக தானாகவே நடக்க முயற்சி செய்வதை பார்த்து சிறுவர்களான ஹெய்டி மற்றும் பீட்டர்  அதிசயப்படுகின்றனர் . கிளாரா கொஞ்சம் கொஞ்சமாக நடக்க கற்றுக்கொள்கிறாள் , கிளாராவின் குடும்பத்தினரும் இதனால் நிறைய மகிழ்ச்சி அடைகின்றனர் , ஹெய்டி இப்போது பள்ளியில் படிக்கறாள் , வருங்காலத்தில் நிறைய கதைகளை எழுதவேண்டும் என்றும் ஆசைப்படுகிறாள்  

## நடிப்பு
அணுக் ஸ்டெபன்- ஹெய்டி  

ப்ருனோ கன்ஸ் - ஹெய்டியின் தாத்தா  

கத்ரினா ஸ்கட்லர் - நகர்ப்புற இல்லத்தின் பராமரிப்பாளர்.  

இசபெல்லா அட்மேன் - கிளாரா , ஹெய்டியின் நகர்ப்புற தோழி  

## தயாரிப்பு மற்றும் வெளியீடு
இந்த திரைப்படதின் காட்சிகள்  ஆல்ப்ஸ் மலைத்தொடரில் கெண்டன் ஆப் க்ரிஷன்ஸ் பகுதியில் இந்த திரைப்படம் 10 டிசம்பர் 2015 ம் ஆண்டு ஜெர்மனியில் வெளிவந்தது , திரைப்பட விமர்சனங்களை மற்றும் மதிப்புரைகளை தொகுத்து வழங்கும் இணையதளமான ரோட்டோன் டொமாடோஸ் இந்த திரைப்படத்துக்கு 100 மதிப்பெண் கொடுத்துள்ளது குறிப்பிடத்தக்கது.
# உபைதுகள் காலம்



**உபைதுகளின் காலம்** (**Ubaid period**) (கிமு 6500 - கிமு 3800) பண்டைய அண்மை கிழக்கின், மெசொப்பொத்தேமியாவில் வரலாற்றுக்கு முந்தைய காலத்தில் கிமு 6,500 முதல் கிமு 3,800 முடிய ஏறத்தாழ 3,000 ஆண்டுகள் வாழ்ந்த இனக்குழுவினர் ஆவார்.  

## பெயர்க் காரணம்
*ஹென்றி ஹால்* மற்றும் *லியோர்னோ வுல்லி* போன்ற தொல்லியளாலர்கள், மெசொப்பொத்தேமியாவின் தெற்கில், தற்கால தெற்கு ஈராக்கில் யூப்பிரடீஸ் - டைகிரிஸ் ஆறுகள் பாயும் டெல் அல் - உபைது பகுதியில் நடந்த தொல்லியல் அகழ்வாய்வில் கிமு 6500 - 3500 காலத்தில் வாழ்ந்த பண்டைய உபைது மக்களின் தொல்பொருட்களைக் கண்டெடுத்தனர். எனவே இதற்கு உபைதுகளின் காலம் எனப்பெயராயிற்று.  

தெற்கு மெசொப்பொத்தேமியாவில் கிமு 3,500ல், உபைதுகளின் இடத்தை உரூக் மக்கள் ஆக்கிரமித்ததால் உபைதுகளின் காலம் முடிவுற்றது.  

ஹலாப் காலத்திற்குப் பின், பிந்தைய செப்புக் காலத்தில் உபைதுகளின் காலம் துவங்கியது. வடக்கு மெசொப்பொத்தேமியாவில் உபைதுகளின் காலம் கிமு 5,300 முதல் கிமு 4,300 வரை நீடித்தது.  

## உபைதுகளின் காலம், விரிவாக்கம் மற்றும் கால வரிசை

உபைதுகளின் காலத்தை நான்கு அடிப்படை ஆதாரங்களுடன் பிரித்தறியப்படுகிறது:  
- உபைது காலம் 1: (கிமு 6500–5400), பண்டைய உபைதுகளின் காலகட்டம், முதலில் டெல் எல்-கியுலி எனும் தொல்லியல் களத்தை அகழ்வாய்வு முடிவுகளின் படி ஏற்கப்பட்டது. இக்காலத்தில் மெசெப்பத்தோமியாவின் தெற்கில் பாரசீக வளைகுடாவில் எரிது நகரம் (கிமு 5400–4700) வளர்ச்சியடைத் துவங்கியது. உபைதுகள் காலத்தில் தெற்கு மெசொப்பொத்தேமியாவில் வேளாண்மைத் தொழில் வளர்ச்சியடைத் துவங்கியது.

- உபைது காலம் 2:
- உபைது காலம் 3 - 4 (கிமு 4500–4000) : இக்காலத்தில் மக்கள் ஹலாப் பண்பாட்டை பின்பற்றியதுடன், தெற்கு மெசொப்பொத்தேமியாவில் எரிது போன்ற நகரங்கள் வேகமாக வளர்ச்சியடையத் துவங்கியது. உபைதுகளின் வணிகம், மத்தியதரைக் கடல் முதல் ஓமன் வரை செழித்தது.

## விளக்கம்
உபைதுகள் காலத்தில் கோட்டைச் சுவர்கள் அற்ற, பல அறைகள் கொண்ட, செவ்வக வடிவ களிமண் செங்கற்களாலான வீடுகளுடன் கூடிய பெரிய கிராமக் குடியிருப்புகள், இரண்டு அடுக்குக் கோயிலுடன் அமைந்திருந்தது. இதுவே மொசபத்தோமியாவில் கண்டெடுக்கப்பட்ட முதல் கோயில் ஆகும். 10 ஹெக்டேர் பரப்பளவில் அமைந்த இப்பெரிய குடியிருப்பைச் சுற்றிலும் 1 ஹெக்டேர் பரப்பளவுகளுடன் சிறிய கிராமங்கள் இருந்தன.  

கிமு 5000–4000களில் உபைதுகள் நகர நாகரீகத்தை நோக்கிச் செல்லத் துவங்கினர். இவர்கள் வேளாண்மை செய்ததுடன், காட்டு விலங்குகளைப் பழக்கப்படுத்தி வீட்டு விலங்களாக மாற்றி, வேளாண்மைத் தொழிலுக்கு பயன்படுத்தினர். நிலத்தை நன்கு உழுவதற்கு கலப்பை, ஏர் போன்ற உழவுக் கருவிகளை கண்டறிந்தனர்.  

## இதனையும் காண்க
- மெசொப்பொத்தேமியா
- ஹலாப் பண்பாடு
- உரூக் பண்பாடு
- அசுன்னா பண்பாடு
- சமார்ரா பண்பாடு
- பண்டைய அண்மை கிழக்கின் நகரங்கள்

## அடிக்குறிப்புகள்
# வசந்த் தொலைக்காட்சி



**வசந்த் தொலைக்காட்சி** என்பது மே 5, 2008 ஆம் ஆண்டு முதல் தமிழில் இயங்கும் ஒரு பொழுதுபோக்கு தொலைக்காட்சி ஆகும். இந்த தொலைக்காட்சி சென்னை தமிழ்நடை தலைமையிடமாக வைத்து இயக்குகின்றது, மற்றும் வசந்த & கோ நிறுவனத்தின் எச். வசந்தகுமாருக்கு சொந்தமானது.
# பகுப்பு:நிகழ்த்து கலை



**நிகழ்த்து கலை** (*performing art*) என்பது அரங்கொன்றில் கலைஞர், ஒருவர் அல்லது பலர், தமது முகம், உடல் அல்லது இருப்பு கொண்டு நிகழ்த்துவதற்குரியதான கலை வடிவம் ஆகும். இது ஓவியம், சிலைவடிப்பு, சிற்பம், எழுத்து போன்ற பிற ஊடகங்களில் தமது கலைத்திறமையை வடிப்பதிலிருந்து வேறுபட்டதாகும்.
# வார்ப்புரு:Infobox time zone

}|}|dst=no}}||  
}|dst=yes|df=}}}}}  

| header6 =  
| data7 = }}  
}}  

| rowclass8 = mergedtoprow  
| header8 =  
| data9 = }  

| rowclass10 = mergedtoprow  
| header10 =  
| data11 = }  
}}<noinclude>  

</noinclude>
# வார்ப்புரு:Time

<includeonly>}</includeonly><noinclude>  

<templatedata>  
{  
"params": {  
"1": {  
"label": "time zone",  
"description": "The time zone for the time formatting",  
"example": "EST",  
"type": "string",  
"suggested": true  
},  
"2": {  
"aliases": [  
"df"  
],  
"label": "date format",  
"description": "The format to render the date and time",  
"example": "dmy12",  
"suggested": true  
},  
"dst": {  
"label": "Daylight savings time",  
"example": "yes",  
"type": "string"  
},  
"lang": {  
"label": "ISO 639 language code",  
"description": "displays time/date in language specified by ISO 639 language",  
"type": "string"  
},  
"dateonly": {  
"description": "If 'yes', suppresses display of the time and only shows the date",  
"example": "yes",  
"type": "string"  
},  
"timeonly": {  
"description": "If 'yes', suppresses display of the date and only shows the time",  
"example": "yes",  
"type": "string"  
},  
"hide-tz": {  
"label": "Hide time zone?",  
"description": "If 'yes', suppresses time zone abbreviation",  
"example": "yes",  
"type": "string"  
},  
"unlink-tz": {  
"label": "Don't link time zone?",  
"description": "If 'yes', renders the timezone without linking to its article.",  
"example": "yes",  
"type": "string"  
}  
}  
}  
</templatedata></noinclude>
# பசிபிக் நேர வலயம்


**பசிபிக் நேர வலயம்** (*Pacific Time Zone*, **PT**) என்பது மேற்கு கனடா, மேற்கு ஐக்கிய அமெரிக்கா, மேற்கு மெக்சிக்கோ ஆகிய பகுதிகளின் நேர வலயம் ஆகும். இவ்வலயத்தில் உள்ள இடங்கள் ஒருங்கிணைந்த அனைத்துலக நேரத்தில் இருந்து எட்டு மணி நேரத்தைக் கழித்து (ஒசநே−8) தமது சீர் நேரத்தைப் பேணுகின்றன. கோடை காலங்களில் இவை பகலொளி சேமிப்பு நேரத்தைக் (ஒசநே−7) கடைப்பிடிக்கின்றன.  

ஐக்கிய அமெரிக்காவிலும், கனடாவிலும் இந்நேர வலயம் பொதுவாக "பசிபிக் நேர வலயம்" என அழைக்கப்படுகிறது. குறிப்பாக, இவ்வலயத்தில் நேரம் (நவம்பர் முதல் நடு-மார்ச் வரை) "பசிபிக் சீர் நேரம்" (*Pacific Standard Time*, PST) எனவும், பகலொளி சேமிப்புக் காலத்தில் (நடு-மார்ச் முதல் நவம்பர் ஆரம்பம் வரை) "பசிபிக் பகலொளிசேமிப்பு நேரம்" (*Pacific Daylight Time* PDT) எனவும் அழைக்கப்படுகிறது. மெக்சிக்கோவில், இக்காலப்பகுதி வடமேற்கு நேர வலயம் (*Zona Noroeste*, Northwest Zone) என அழைக்கப்படுகிறது. பசிபிக் வலயத்தில் உள்ள மிகப் பெரிய நகரம் லாஸ் ஏஞ்சலஸ் ஆகும்.  

## கனடா
கனடாவில் ஒரேயோரு பகுதி மட்டுமே முழுமையாக பசிபிக் வலயத்தில் உள்ளது:  
- யூக்கான்

கனடாவின் ஒரு மாகாணமும், ஒரு பிராந்தியமும் பசிபிக் நேரத்திலும், மலை நேர வலயத்திலும் பிரிக்கப்பட்டுள்ளன:  
- பிரிட்டிசு கொலம்பியா
- வடமேற்கு நிலப்பகுதிகள்

## மெக்சிக்கோ
- பாகா கலிபோர்னியா
- கொலிமா – கிளேரியன் தீவு

## ஐக்கிய அமெரிக்கா
இரண்டு மாநிலங்கள் பசிபிக் வலயத்தில் முழுமையாக உள்ளன:  
- கலிபோர்னியா
- வாசிங்டன்

மூன்று மாநிலங்கள் பசிபிக் வலயத்திலும் மலை நேர வலயத்திலும் உள்ளன:  
- ஐடஹோ
- நெவாடா
- ஓரிகன்

ஒரு மாநிலம் பசிபிக் வலயத்திலும் அலாஸ்கா நேர வலயத்திலும் உள்ளது:  
- அலாஸ்கா
# இம்சை அரசன் 24ம் புலிகேசி

**இம்சை அரசன் 24ம் புலிகேசி** (Imsai Arasan 24th Pulikecei) என்பது சிம்புதேவன் எழுதி இயக்கும் ஒரு தமிழ் வரலாற்று-நகைச்சுவைத் திரைப்படம் ஆகும். இம்சை அரசன் 23ம் புலிகேசி (2006) திரைப்படத்தின் தொடர்ச்சியே இது. முன்னணி கதாப்பாத்திரத்தில் நடிகர் வடிவேலு மற்றும் நடிகை பார்வதி ஓமனக்குட்டன் ஆகியோர் நடித்துள்ளனர். எஸ். ஷங்கரின் தயாரிப்பு நிறுவனமான எஸ் பிக்சர்ஸ் மற்றும் லைகா புரொடக்சன்ஸ் ஆகியவை இந்த திரைப்படத்தை தயாரிக்கின்றன.இந்த திரைப்படத்தின் முதல் தோற்றம் 23 ஆகஸ்ட் 2017 அன்று வெளியிடப்பட்டது.  
## நடிகர்கள் மற்றும் நடிகைகள்
- வைகை புயல் வடிவேலு
- பார்வதி ஓமனக்குட்டன்
- மனோபாலா
- இளவரசு

## தயாரிப்பு
இப்படத்தை தயாரிப்பாளர் ஷங்கரின் எஸ் பிக்சர்ஸ் மற்றும் லைகா புரொடக்சன்ஸ் ஆகியவை தயாரிக்கின்றன. இசையமைப்பாளர் முகமது ஜிப்ரான் இப்படத்திற்கு இசையமைக்கின்றார்.தேசிய விருது பெற்ற படத்தொகுப்பாளர் விவேக் ஹர்ஷன் மற்றும் ஒளிப்பதிவாளர் சரவணன் ஆகியோர் இப்படக்குழுவில் உள்ளனர். வடிவேலுவை நாயகனாக இயக்குநர் ஷங்கர், தனது தயாரிப்பில் வெளிவந்த படமான இம்சை அரசன் 23 ஆம் புலிகேசியில் அறிமுகப்படுத்தினார். சிம்பு தேவன் இயக்கிய இந்த அரசியல் நையாண்டிப் படமான இம்சை அரசன் 23 ஆம் புலிகேசி, வெற்றி பெற்றது.  

கடந்த ஆண்டு, இயக்குநர் ஷங்கர், வடிவேலுவை வைத்து இம்சை அரசன் 24ம் புலிகேசி எனும் படத்தை தயாரிக்க இருப்பதாக அறிவித்தார். எனினும் வடிவேலுவிற்கும் படக்குழுவிற்கும் தொடர்ச்சியாக சண்டை நிலவியது. இப்பிரச்சனையைத் தீர்க்க தமிழ்நாடு திரைப்படத் தயாரிப்பாளர் சங்கத்தை நாடினார் ஷங்கர். தயாரிப்பாளர் சங்கம் இப்பிரச்சனையால் வடிவேலுவை வைத்து படம் எடுக்கத் தடை விதித்தது.
# விக்கிப்பீடியா:புதுப்பயனர் போட்டி/கூடுதல் தகவல்

- விக்கிப்பீடியாவிற்குப் புதியவரான நீங்கள் உங்கள் பேச்சுப்பக்கத்திற்குச் சென்று அங்கிருந்து விக்கிப்பீடியாவின் அடிப்படை நெறிமுறைகளை அறிந்துகொள்ளவும் ஏனைய பயனர்களுடன் உரையாடவும் ஐயங்களைக் கேட்டுத்தெளிவு பெறவும் முடியும்.
- தமிழ் விக்கிப்பீடியாவின் 15 ஆண்டு நிறைவையொட்டி இந்தப் போட்டி நடைபெறுகிறது. **புதுப்பயனர் போட்டி** என்பது தமிழ் விக்கிப்பீடியாவின் வளர்ச்சி கருதி புதுப்பயனர்களை ஊக்குவிக்கும் வகையில் நடத்தப்படும் ஒரு கட்டுரைப் போட்டி ஆகும்.
- சனவரி 1, 2019 முதல் மார்ச்சு 31, 2019 வரை போட்டிக்கான காலமாகும்.
- தமிழ் விக்கிப்பீடியாவின் அனுபவம் மிக்க நெடுநாள் பயனர்கள் தவிர்த்த அனைவரும் பங்கேற்கத் தகுதி பெறுகின்றனர். போட்டி அறிவிப்பு வெளியான நாளின் (டிசம்பர் 22, 2018) நிலவரப்படி, தமிழ் விக்கிப்பீடியாவில் தொகுப்பேதும் (edit) செய்யாதவர்கள் அல்லது 100 தொகுப்புகளுக்குக் குறைவாகச் செய்தவர்கள் மற்றும் புதிதாகப் பயனர் கணக்கு தொடங்குகிறவர்கள் இந்தப் போட்டியில் பங்கு பெறலாம். ஏற்கனவே உள்ள பயனர்கள் புதிய கணக்கின் கீழ் பங்கேற்கக் கூடாது.
- கட்டுரைகளின் உரைப்பகுதி குறைந்தது 150 சொற்களைக் கொண்டு உருவாக்கப்பட்டிருக்க வேண்டும் அல்லது 150 சொற்களை மேலதிகமாக சேர்த்து மேம்படுத்தியிருக்க வேண்டும். குறைந்தது 5000 பைட்டுகள் சேர்க்கப்பட்டிருக்க வேண்டும். https://wordcounttools.com/ , http://dev.neechalkaran.com/sulaku போன்ற கருவிகள் கொண்டு சொற்களின் எண்ணிக்கையை அறியலாம். <small>(வார்ப்புரு, தகவற் பெட்டி, உசாத்துணை, மேற்கோள் போன்ற பகுதிகள் நீங்கலாக.)</small>
- ஒரு கட்டுரை, போட்டிக்கு ஏற்றுக் கொள்ளப்படுவதில் ஒருங்கிணைப்பாளர்களின் முடிவே இறுதியானது.
- பரிசு விவரங்களைக் கீழே காணலாம். விக்கிமீடியா அறக்கட்டளையின் விதிமுறைகளுக்கமையப் பரிசுகள் பணமாக வழங்கப்பட மாட்டாது. மேற்குறித்த பெறுமதிக்கேற்ப புத்தகங்கள்/பரிசுச்சீட்டுகள் போன்ற பொருத்தமான பரிசுகள் வழங்கப்படும்.
| பரிசு | பரிசுத்தொகை | குறிப்பு |
| --- | --- | --- |
| **1** | 8000 இந்திய ரூபாய்/ 20000 இலங்கை ரூபாய் | குறைந்தபட்சமாக **30** கட்டுரைகளாவது உருவாக்கப்பட்டு/விரிவாக்கப்பட்டிருக்க வேண்டும் |
| **2** | 6000 இந்திய ரூபாய்/ 15000 இலங்கை ரூபாய் | குறைந்தபட்சமாக **20** கட்டுரைகளாவது உருவாக்கப்பட்டு/விரிவாக்கப்பட்டிருக்க வேண்டும் |
| **3** | 4000 இந்திய ரூபாய்/ 10000 இலங்கை ரூபாய் | குறைந்தபட்சமாக **20** கட்டுரைகளாவது உருவாக்கப்பட்டு/விரிவாக்கப்பட்டிருக்க வேண்டும் |
| **4 - 8** | 5 நபர்களுக்கு தலா 2000 இந்திய ரூபாய்/ 5000 இலங்கை ரூபாய் | குறைந்தபட்சமாக **15** கட்டுரைகளாவது உருவாக்கப்பட்டு/விரிவாக்கப்பட்டிருக்க வேண்டும் |
| **9 - 20** | 12 நபர்களுக்கு தலா 1000 இந்திய ரூபாய்/ 2500 இலங்கை ரூபாய் | குறைந்தபட்சமாக **10** கட்டுரைகளாவது உருவாக்கப்பட்டு/விரிவாக்கப்பட்டிருக்க வேண்டும் |
| **மொத்தம்** (மாதாந்த பரிசுகளையும் சேர்த்து) | 52,000 இந்திய ரூபாய்/ 1,30,000 இலங்கை ரூபாய் |  |

ஒட்டு மொத்தமாகக் கூடுதல் எண்ணிக்கையில் கட்டுரைகளை உருவாக்கியோருக்கு, 8,000 INR / 20,000 LKR, 6,000 INR / 15,000 LKR, 4,000 / 10,000 மதிப்பிலான முதல் மூன்று பரிசுகள் அளிக்கப்படும். இவர்கள் தவிர, மேலும் 17 பேருக்குக் கூடுதல் பரிசுகள் வழங்கப்படும்.  

- ஒவ்வொரு மாதமும் கூடுதல் கட்டுரைகளை உருவாக்கும்/விரிவாக்கும் முதல் மூன்று பேருக்குப் பரிசுகள் வழங்கப்படும். இப்பரிசுகள் 2,000 INR / 5,000 LKR, 1,200 INR / 3,000 LKR, மற்றும் 800 INR / 2,000 LKR மதிப்புடையனவாக அமையும்.
# ஏ. டி. கிருஷ்ணசாமி


**ஏ. டி. கிருஷ்ணசாமி** (*A. T. Krishnaswamy*, 1905 – திசம்பர் 24, 1987) தென்னிந்தியத் திரைப்பட இயக்குநரும், கதை வசன எழுத்தாளரும், தயாரிப்பாளரும் ஆவார். 1941 இல் வெளிவந்த *சபாபதி* திரைப்படம் இவருக்குப் பெரும் புகழைத் தேடித் தந்தது.  

## வாழ்க்கைக் குறிப்பு
தமிழ்நாடு, வட ஆற்காடு மாவட்டத்தைச் சேர்ந்த கிருஷ்ணசாமி படிக்கும் போதே நாடகங்கள் எழுதுவதிலும் நடிப்பதிலும் ஆர்வம் கொண்டார். பம்மல் சம்பந்த முதலியாரின் சுகுண விலாச சபா நாடகக் கம்பனியில் இணைந்து நடித்தார்.  

## இயக்கிய திரைப்படங்கள்
- *சபாபதி* (1941)
- *மணி மாலை* (1941)
- ''ஹரிச்சந்திரா (1944)
- *ஸ்ரீ வள்ளி* (1945)
- *வித்யாபதி* (1946)
- *தேவமனோகரி* (1951)
- *பொன்வயல்* (1954, தயாரிப்பு, இயக்கம்)
- *அறிவாளி* (1963, தயாரிப்பு, இயக்கம்)
- *மனம் ஒரு குரங்கு* (1967)
- *அருட்பெருஞ்ஜோதி* (1971)

## திரைக்கதை, வசனம் எழுதிய திரைப்படங்கள்
- *விஜ­ய­லட்­சுமி* (1946)
- *வித்யாபதி* (1946)
- *கங்கணம்* (1947)
- *மோகனசுந்தரம்*
- *ராஜாம்பாள்* (1951)
- *குமாஸ்தா* (1953)
- *தூக்குத் தூக்கி* (1954)
- *மேனகா* (1955)
- *சதாரம்* (1956)
# பாபிரஸ்

செடிகளை கூழ் செய்து தயாரிக்கப்பட்ட காகிதத்தில் எழுதப்பட்ட ஆவணம்]]  
பாபிரஸ் தாளில் எழுதப்பட்ட எகிப்து இராச்சியத்தின் கடிதங்கள்]]  


**பாபிரஸ்** (**Papyrus**) பண்டைய எகிப்தில், கிமு முவாயிரம் ஆயிரமாண்டில், நைல் ஆற்றின் கழிமுகத்தின் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுது பொருளாகும். இந்த தடித்த காகிதத்தை எகிப்தியர்கள் *பாபிரஸ்* என்றழைத்தனர்.  

இந்த தடிமனான பாபிரசில், எகிப்திய மன்னர்களின் வரலாற்று குறிப்புகள், கணிதக் குறிப்புகள், மருத்துவக் குறிப்புகள் மற்றும் பிரமிடு குறிப்புகள் எழுதிவைத்து சேமித்தனர். பாபிரஸ் காகிதத்தில் எழுதப்பட்ட ஆவணச் சுருள்கள் சுருட்டி வைத்து பயன்படும் வகையில் இருந்தது.  

எகிப்தின் துவக்க கால அரசமரபுகளில் முதன்மையான முதல் வம்சத்தினரின் ஆட்சிக் காலத்தில் (கிமு 3150 கிமு – கிமு 2686) நைல் ஆற்றின் கழிமுகத்தின் சதுப்பு நிலத்தில் விளையும் பாபிரஸ் எனும் நாணல் போன்ற செடிகளை கூழ் செய்து காகிதம், காலணிகள் தரை விரிப்பு, கயிறு மற்றும் கூடைகள் தயாரித்தனர்.  

## பெயர்க் காரணம்
எகிப்தின் பாபிரஸ் எனும் புதர்ச்செடிகளிலிருந்து, காகிதம் தயாரிக்கப்பட்டதால், காகிதத்திற்கு பாபிரஸ் எனப்பெயராயிற்று.  
கிரேக்க மற்றும் லத்தீன் மொழிச் சொல்லிருந்து பாபிரோஸ் (*papyros*) எனும் சொல் ஆங்கில மொழிக்கு வந்தது.  

## பாபிரஸ் காகிதத்தில் ஆவணப்படுத்தவைகள்

## இதனையும் காண்க
- ரைன்ட் கணிதப் பாபிரஸ் தாள்
- ஓலைச் சுவடி
- களிமண் பலகை
- மெழுகுப் பலகை
- சுருள் ஏடுகள்
# செய்யது முஹம்மது சலாஹூதீன்

**செய்யது முஹம்மது சலாஹூதீன் ** (Syed M. Salahuddin) ஐக்கிய அரபு அமீரக நாட்டில் இயங்கி வரும் ஈ.டி.ஏ அஸ்கான் குழுமத்தின் நிர்வாக இயக்குநராகவும், துபாய், ஈ.டி.ஏ ஸ்டார் ஹெல்த் அண்ட் அலைட் இன்சூரன்ஸ் கம்பெனி லிமிடெட் நிறுவனத்தின் தலைவராகவும் பணியாற்றியவராவார்.  

## கல்வி
1961 ல் சென்னை, சென்னை பல்கலைக்கழகத்தில் பட்டம் பெற்றார்.  

## விருதுகள்
- 2007 ஆம் ஆண்டு டிசம்பர் 8 ஆம் தேதி அபுதாபியில் உள்ள எமிரேட்ஸ் பேலஸ் ஹோட்டலில் நடைபெற்ற மத்திய கிழக்கிற்கான மேம்பாட்டுக்கான சிறந்த ஆசிய பங்களிப்பாளராக அவர் கௌரவிக்கப்பட்டார். இவ்விருதினை அமீரகத்தின் துணை ஜனாதிபதியும், துபாயின் ஆட்சியாளருமான முகமது பின் ராஷித் அல் மக்தூம் அவர்களிடமிருந்து பெற்றார்..
- 2006-07ஆம் ஆண்டிற்கான பிரவாசி பாரதீய சம்மான் விருதினை அவர் முன்னாள் குடியரசுத் தலைவர் ஆ. ப. ஜெ. அப்துல் கலாம் அவர்களிடமிருந்து பெற்றுள்ளார்..

## வரலாறு
1973 ஆம் ஆண்டில், ஐக்கிய அரபு அமீரகத்தின் துபாயில் ஒரு சிறிய கட்டுமான நிறுவனத்தை சலாஹூதீன் நிறுவினார். பின்னர், அல் குரைர் குடும்பம் மற்றும் புஹாரி குழுமத்துடன் இணைந்து ஈ.டி.ஏ அஸ்கான் ஸ்டார் குழுமத்தை உருவாக்கினார்.  

ஐக்கிய அரபு அமீரகத்தின் துபாயின் கட்டுமானங்கள், மின்னாற்றல் திட்டங்கள், உயர்த்தி பொறியியல், மொத்த வர்த்தகம், வாகன விற்பனை, மற்றும் வசதிகள் மேலாண்மை போன்ற பல்வேறு தொழில்களிலும் காலூண்றி வெற்றி பெற்றார்.
# மெகா தொலைக்காட்சி



**மெகா தொலைக்காட்சி** என்பது தமிழில் இயங்கும் ஒரு பொழுதுபோக்கு தொலைக்காட்சி ஆகும். இந்தத் தொலைக்காட்சி நவம்பர் 19, 2007 அன்று தொடங்கப்பட்டது. சென்னையைத் தலைமையிடமாகக் கொண்டு இயங்கும் இந் தொலைக்காட்சியின் உரிமையாளர் கே. வி. தங்கபாலு ஆவார். இதே ஊடக நிறுவனம் சார்பில் 'மெகா 24' என்ற திரைப்பட தொலைக்காட்சியும், 'மெகா மியூசிக்' என்ற இசை தொலைக்காட்சியும் ஒளிபரப்பாகி வருகிறது. இந்த தொலைக்காட்சியில் பழைய பாடல்கள், திரைப்படங்கள் மற்றும் சமையல் நிகழ்ச்சிகளை ஒளிபரப்பு செய்து வருகின்றது.
# வானவில் தொலைக்காட்சி



**வானவில் தொலைக்காட்சி** என்பது பெப்ரவரி 14, 2016 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்கு தொலைக்காட்சி ஆகும்.இந்த தொலைக்காட்சியில் பெண்களுக்கான நிகழ்ச்சிகள், மதம் சார்த்த நிகழ்ச்சிகள், திரைப்படத்துறை சார்த்த நிகழ்ச்சிகள், மொழிமாற்றுத்தொடர்கள் என் பல நிகழ்ச்சிகளை ஒளிபரப்பு செய்கிறது.  

## நிகழ்ச்சிகள்
- பெண் - சாதிக்க பிறந்தவள்
  - இது முழுக்க பெண்களை பற்றிய நிகழ்ச்சி. இந்த நிகழ்ச்சியை நீலிமா ராணி முதல் தொகுத்து வழங்கினார். திங்கள் முதல் வெள்ளி வரை 11:30 மணி முதல் 12:00 மணிவரை ஒளிபரப்பாகிறது. இந்த நிகழ்ச்சியில் ஷாப்பிங், ஸ்டைல் பேஷன், மனம், மங்கையர் திலகம், காய் கனி தானியம், ஜோதிட அறிவியல் போன்ற பிரிவுகள் உண்டு.

- தாமுவுடன் சமையல்
  - பிரபல சமையல் கலை நிபுணர் செஃப் தாமு இன் சமயல் நிகழ்ச்சி.

- தீர்க்க சுமங்கலி

- மாலினி ஐயர்
  - தமிழ் பிராமணப்பெண்ணான மாலினி ஐயர் ஒரு பஞ்சாபி பையனை திருமணம் செய்து கொள்கிறாள். தன் புகுந்த வீட்டுக்கு வந்ததும் கலாச்சாரமும், மொழியும் அவளுக்கு பெரிய பிரச்சனையாக இருக்க, அதில் இருந்து எப்படி வெளிவந்தாள் என்பதே கதை. இந்த தொடரில் நடிகை ஸ்ரீதேவி மாலினி ஐயராக நடித்தார்.
# களிமண் பலகை

ரிமுஷ், (கிமு 2279 – 2270), ஈலாம் நாட்டு அரசை வென்றது குறித்தான சுட்ட களிமண் பலகை, இலூவா அருங்காட்சியகம்]]  

**களிமண் பலகைகள்** (**Clay tablets**) பண்டைய மெசொப்பொத்தேமியாவில், கிமு 5,000 முதல் முக்கிய குறிப்புகள் எழுவதற்கு களிமண் பலகைகள் எழுது கருவியாகப் பயன்படுத்தப்பட்டது.  

பச்சை களிமண்னை, செவ்வக வடிவில் அமைத்து, அதில் எழுத்தாணியால் மருத்துவக் குறிப்புகள், வம்ச மன்னர்கள் பெயர், சுமேரிய கடவுள்கள் பெயர், போர் வெற்றிக் குறிப்புகள், சமயச் சின்னங்கள், கடவுள் உருவங்கள், அரச முத்திரைகள் பதித்து பின்னர், நீரில் கரையால் இருக்க, களிமண் பலகைகளை சூரிய ஒளியிலோ அல்லது செங்கல் சூளையிலோ இட்டு வலுப்படுத்தினர்.  

பண்டைய அண்மை கிழக்கின் நகரங்களில் வாழ்ந்த சுமேரியர்களும், பின்னர் வந்த பாபிலோனியர்களும் பின்னர் மற்றவர்களும், களிமண் பலகைகளில், தங்களது குறிப்புகளை ஆப்பெழுத்தில் எழுதினர்.  

## பண்டைய எழுது பொருட்கள்
- பாபிரஸ்
- ஓலைச் சுவடி
- மெழுகுப் பலகை
- சுருள் ஏடுகள்
# பேபி ஏரியல்



**ஏரியல் ரெபேக்கா மார்ட்டின்** (ஆங்கிலம்:**Ariel Rebecca Martin** பிறப்பு நவம்பர் 22, 2000), இவர் பேபி ஏரியல் என அனைவராலும் அழைக்கப்படுகிறார். இவர் அமெரிக்காவை சேர்ந்த பாடகி ஆவார் மேலும் இவரது நிகழ்ப்படங்கள் சமூக ஊடகங்களில் உள்ளது. பேபி ஏரியல் சமூக ஊடகங்களில் உள்ள பிரபலமான நபர்களில் ஒருவராவார்.  

## தொழில்
ஏரியல் மே மாதம் 2015 ஆம் ஆண்டு தனது பங்களிப்பை மியூசிக்கலி சமூக ஊடகத்தில் தனது நிகழ்ப்படத்தை பதிவேற்றம் செய்தார். 2018 ஆம் ஆண்டுவாக்கில் இவரை சுமார் 26 மில்லியன் மக்கள் மியூசிக்கலி என்ற சமூக ஊடகத்தில் பின்தொடர்ந்தனர். இன்ஸ்ட்டாகிராம் என்னும் ஒரு சமூக ஊடகத்தில் சுமார் 9 மில்லியன் மக்கள் பின்தொடர்கிறார்கள். யூடியூப்பில் 2.9 மக்களும் டுவிட்டரில் 1 மில்லியன் மக்களும் மற்றும் முகநூல் பக்கத்தில் 280000 மக்கள் பின்தொடர்கின்றனர்.
# பெப்பர்ஸ் தொலைக்காட்சி



**பெப்பர்ஸ் தொலைக்காட்சி** என்பது அக்டோபர் 9, 2011 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்குத் தொலைக்காட்சி ஆகும். சென்னையை<nowiki/>த் தலைமையிடமாக வைத்து இயக்கம் இந்தத் தொலைக்காட்சி பெப்பர்ஸ் மீடியா பிரைவேட் லிமிடெட் என்ற நிறுவனத்திற்குச் சொந்தமானது. இந்த தொலைக்காட்சியில் இளைஞர்களை கவரும் வகையிலான நிகழ்ச்சிகளைத் தயாரித்து ஒளிபரப்பு செய்கின்றது.
# சமூக ஊடகம்

திரையில் ஒரு முகநூல் பக்கம்.]]  

**சமூக ஊடகம்** என்பது வலைத்தளங்களின் வழியாக தகவல், கருத்துக்கள், தொழில்சார் நலன்கள் மற்றும் வெளிப்பாட்டின் பிற வடிவங்களை உருவாக்கும் பகிர்வுக்கும் உதவும் ஊடகங்கள் ஊடாடும் கணினி நடுநிலை தொழில்நுட்பங்கள் ஆகும். தற்போது பல சமூக ஊடகங்கள் பலவித பண்புகளை கொண்டிருப்பதால் தெளிவான வரையறை கூறமுடியாது. இருப்பினும் சமூக ஊடகத்திற்கான பொதுவான பண்புகள் உள்ளன.  

## தமிழகத்தில்
தமிழ்நாட்டில் மெரீனாப் புரட்சியில் சமூக ஊடகங்கள் பங்கு சிறப்பாக அமைந்தது. இளைஞர்கள் இந்த சமூக ஊடகங்களின் வழியே மாநிலத்தில் உள்ள எல்லா மக்களுக்கும் ஜல்லிக்கட்டு பற்றிய முக்கியத்துவம் அறியச்செய்து ஒருங்கிணைத்தது. மேலும் உலக தமிழர்கள் என அனைவர்க்கும் மெரீனாப் புரட்சி பற்றிய அவ்வப்போது நிகழ்வுகளை நேரலையாக அறியச்செய்தது.  
இரவு நேரத்தில் தமது கைபேசியில் (செல்போன்) உள்ள விளக்கினை உயர்த்திக் காட்டி, அசைத்தல் . விளக்கு அல்லது மெழுகுவர்த்தி ஏந்திப் போராடுவதை ஒத்ததாக இது அமைந்திருந்தது.  

## சில சமூக ஊடகங்கள்
1. முகநூல்
1. இன்ஸ்ட்டாகிராம்
1. வாட்சப்
1. கூகுள்+
1. மைஸ்பேஸ்
1. லிங்டின்
1. பின்டெரெஸ்ட்
1. சினாப்சாட்
1. டம்ளர்
1. வைபர்
1. டுவிட்டர்
1. கிளப்ஹவுஸ்
# சேக் மக்தூம் பின் ராசித் அல் மக்தூம்

**சேக் மக்தூம் பின் ராசித் அல் மக்தூம்** (Rashid bin Saeed Al Maktoum) (11 ஜூன் 1912 - 7 அக்டோபர் 1990) ஐக்கிய அரபு அமீரகத்தின் துணைத் தலைவரும், இரண்டாம் பிரதமரும், துபாயின் அமீரகத்தின் ஆட்சியாளரும் ஆவார். அவர் 1958 ஆம் ஆண்டு முதல் 1990 ஆம் ஆண்டு இறக்கும்வரை 32 ஆண்டுகள் துபாயை ஆட்சி செய்தார்..  

## துபாய் கட்டமைப்பு
துபாய் நகரில் உள்ள சிறிய துறைமுகங்கள் மற்றும் நவீன துறைமுக நகரம் மற்றும் வர்த்தக மையமாக மாற்றுவதற்கு ஷேக் ராசித் அல் மக்தூம் பொறுப்பு வகித்தார். துபாயின் பொருளாதாரத்தை மேம்படுத்துவதற்காக அவர் பணியாற்றினார், எண்ணெய் உற்பத்தியோடு இல்லாமல் துபாயை வர்த்தக ரீதியாக ஒரு பிராந்திய மையமாக ஊக்குவிப்பதற்காக பல பிரதான உள்கட்டமைப்பு திட்டங்களுக்கு வழிவகுத்தார்.  

## முக்கிய திட்டங்கள்
போர்ட் ராசித் (1972 இல் திறக்கப்பட்டது)  
அல் சிந்தகா சுரங்கப்பாதை (1975 இல் திறக்கப்பட்டது)  
ஜெபல் அலி துறைமுகம் (1979 இல் திறக்கப்பட்டது)  
துபாய் உலக வர்த்தக மையம் (கட்டப்பட்டது 1978)  
துபாய் க்ரீக் (1970 களின் ஆரம்பம்) [6]  
துபாய் டிரைடாக்ஸ் (1983 இல் திறக்கப்பட்டது)  

## குடும்பம்
ஷேக் ராசித் அல் மக்தூம் ஷேக் ஹம்தான் பின் ஸயீத் அல் நஹ்யானின் மகள் ஷேக்கா லத்தீபா பின்த் ஹம்தான் அல் நஹ்யான் என்பவரை திருமணம் செய்தார். ஷேக் ராசித்திற்க்கு நான்கு மகன்கள் மற்றும் ஐந்து மகள்கள் உள்ளனர்.  
1. மக்தூம் பின் ரஷீத் அல் மக்தூம் (1943-2006).
1. ஹம்தான் பின் ரஷீத் அல் மக்தூம் (பிறப்பு 1945).
1. முகமது பின் ராஷித் அல் மக்தூம் (பிறப்பு 1949).
1. அஹ்மத் பின் ரஷீத் அல் மக்தூம் (பிறப்பு 1950).
1. மர்யம் பின்த் ரஷீத் அல் மக்தூம்
1. பாத்திமா பின்த் ரஷீத் அல் மக்தூம்
1. ஹஸ்ஸா பின்த் ரஷீத் அல் மக்தூம்
1. மைத்தா பின்த் ரஷீத் அல் மக்தூம்
1. ஷேக்கா பின்த் ரஷீத் அல் மக்தூம்
# வில்பர் ஸ்மித்


**வில்பர் அடிசன் ஸ்மித்** (*Wilbur Addison Smith*, 9 ஜனவரி 1933 - நவம்பர் 13, 2021) சம்பிய நாட்டைச் சேர்ந்த ஆங்கில வரலாற்று புனைவு எழுத்தாளர் ஆவார்.இவரின் எழுத்துக்கள் பொதுவாக தென் பகுதி ஆபிரிக்காவில் நான்கு தசாப்தமாக நிலவி வரும் சர்வதேச தலையீடுகளை கறுப்பின மற்றும் வெள்ளையின குடும்பங்களின் பார்வையில் எழுதப்பட்டுள்ளது.  

கணக்காளர் வேலைப்பயிற்சியில் இருந்த போது *when the lion feeds* எனும் முதல் நாவல் மூலமாக இவர் திரைத்துறை அறிமுகம் பெற்றார்.இது அவரை முழுநேர எழுத்தாளராக ஊக்கப்படுத்த அவர் இன்னும் மூன்று புனைவுகளை எழுதி வெளியிட அம்மூன்றும் உடனடியாக விற்றுத்தீர்ந்தது.வெளியீட்டாளர் சால்ஸ் பிக்ஸ்ன் அறிவுரை இவரை வேட்டை மற்றும் சுரங்க களங்களை பின்ணனியாக கொண்ட புனைவுகளை உருவாக்க காரணமாக இருந்ததென இன்றும் ஸ்மித் குறிப்பிடுகிறார்.இவரின் 35 நூல்கள் 2014 வரை 120 மில்லியன் பிரதிகள்(அவற்றில் இத்தாலி<nowiki/>யில் மட்டும் 24 மில்லியன் பிரதிகள்) விற்பனை ஆகியுள்ளன.  

## ஆரம்ப வாழ்க்கை
ஸ்மித் வடக்கு றொடீசியாவிலுள்ள (தற்போது கப்வே,சம்பியா)ப்ரோக்கன் ஹில் எனும் ஊரில் பிறந்தார். உலோகத் தொழிலாளியான ஸ்மித்தின் தந்தை பின்னாளில் ஒரு உலோக தொழிற்சாலை<nowiki/>யை திறந்தார்.பின் ஒரு பண்ணை நிலத்தையும் வாங்கினார்.தன் தந்தையைப் பற்றிக் குறிப்பிடும் போது ஸ்மித் அவர் ஒரு இரும்பு மனிதர்.அவரின் தொழில் அவரின் கைகளை உறுதியாக்கியது.அவர் ஒரு குத்துச்சண்டை வீரர்,வேட்டைக்காரர்.நான் நினைக்கவில்லை அவர் தன் வாழ்நாளில் என் புத்தகங்கள் உட்பட ஒரு புத்தகத்தையேனும் படித்திருப்பாரென்று.  

குழந்தை பருவத்தில் ஸ்மித் மலேரியா காய்ச்சலுக்கு ஆட்பட்டு பத்து நாட்களின் பின் பூரண குணமடைந்தார். ஸ்மித் தன்ஆரம்ப வாழ்க்கை<nowiki/>யை 30,000 ஏக்கர் பரப்பளவு கொண்ட,காடு, மலைகள்,புன்னிலங்கள் உள்ளடக்கிய தன் தந்தையின் பண்ணை நிலங்களில் கழித்தார். அங்கு அவரின் நண்பர்களாக தோட்டத் தொழிலாளர்களின் பிள்ளைகள் மற்றும் கறுப்பின சிறுவர்கள் இருந்தனர். அவர்களுடன் ஸ்மித் காடுகளில் சுற்றித்திரிந்து வேட்டையாடி நாட்களை கழித்தார்.அவரின் தாய் வழங்கிய புத்தகங்கள் மூலமாக புனைகதை<nowiki/>களில் அவருக்கு ஆர்வம் ஏற்பட்டது. என்றாலும் அவரின் தந்தை அவர் எழுத்தாளர் ஆவதை விரும்பவில்லை.
# இசபெல்லா அகிரிஸ்



**இசபெல்லா அகிரிஸ் ** (பிறப்பு பிப்ரவரி 21, 2001) ஒரு அமெரிக்க நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின் ரோஸ் என்ற கதாபாத்திரத்தில் நடித்தவராவார்.  
## ஆரம்ப வாழ்க்கை
இசபெல்லா அமெரிக்காவின் ஜோர்ஜியா மாநிலத்தில் அட்லாண்டா பகுதியில் 2001 ஆம் ஆண்டு பிப்ரவரி மாதம் 21 ஆம் நாள் பிறந்தார். சிறுவயது முதலே நடிக்கலானார். இவர் ஒரு அமெரிக்க திரைப்பட மற்றும் நாடக்கத்தொடர் நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின் ரோஸ் கிரிப்ஸ் என்ற கதாபாத்திரத்தில் நடித்தவராவார்.
# கன்னிங்கைட்டு


**கன்னிங்கைட்டு** (*Gunningite*) என்பது Zn,Mn<sup>2+</sup>)SO<sub>4</sub>•H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கையிசெரைட்டு குழுவில் இடம்பெற்றுள்ள கனிமங்கள் பலவற்றில் கன்னிங்கைட்டு கனிமமும் ஒன்றாகும். 1901-1991 காலப்பகுதியில் பிரிட்டிசு கொலம்பியா பல்கலைக்கழகத்தில் பேராசிரியராகவும் கனடா நிலவியல் அளவைத் துறையைச் சேர்ந்தவருமான என்றி செசில் கன்னிங்கு என்பவரைப் பெருமைப்படுத்த கனிமத்திற்கு இப்பெயர் இடப்பட்டது.  

## தோற்றம்
கன்னிங்கைட்டு கனிமம் அரிதாகத் தோன்றக் கூடியதாகும். சிபேலரைட்டு கனிமத்தைக் கொண்டிருக்கும் படிவுகளின் ஆக்சிசனேற்றமடைந்த பகுதியின் உலர்ந்த பரப்புகளில் இது காணப்படுகிறது. கனடாவின் யுக்கோன் பிரதேசம், பிரிட்டிசு கொலம்பியா, நியூ பிரன்சுவிக், ஐக்கிய அமெரிக்காவின் நெவாடா மற்றும் அரிசோனா, சுவிட்சர்லாந்தின் வேலைசு, கிரீசு, அட்டிகா, செருமனியின் பாடன்-வுயர்ட்டம்பெர்கு போன்ற இடங்களின் சுரங்கங்களில் கன்னிங்கைட்டு கனிமம் கிடைக்கிறது.
# சிங்காநல்லூர் நகராட்சி


தமிழ்நாட்டில் கோவை மாநகராட்சி பகுதியில் அமைந்துள்ள ஓர் நகராட்சி ஆகும்.இது கோயம்புத்தூர் மாநகராட்சி யுடன் உள்ள பகுதியாகும்  

## மக்கள் தொகை
இந்திய மக்கள் தொகை 2011 கணக்கெடுப்பு படி சிங்காநல்லூர் நகராட்சிக்கு உட்பட்ட பகுதியில் மொத்தம் 3,24,107 பேர் வசிக்கின்றனர். இவற்றுள் 51% பெண்களும் 49% ஆண்களுகம் வசிக்கின்றனர்.  

## போக்குவரத்து
கோவை பெருநகர மாநகராட்சியின் கிழக்கு பகுதியில் அமைந்துள்ள ஓர் நகராட்சி சிங்காநல்லூர் ஆகும். இங்குள்ள நான்குரோடு சந்திப்பு மிகவும் முக்கியமான சாலைகளை இணைப்பதால் மிக மிக போக்குவரத்து நெரிசல் அதிகம். மேலும் புறநகர் பேருந்து நிலையமும் இங்குதான் அமைந்துள்ளது.கோயம்புத்தூர் மாநகராட்சியில் அமைந்துள்ள பத்து பேருந்து நிலையங்களுள் இது முக்கிய பேருந்து நிலையம் ஆகும்.சமீபத்தில் போக்குவரத்து நெரிசலை தீர்க்க இரட்டை வழி பாதை கொண்ட மேம்பாலம் அமைக்கப்படும் என முதலமைச்சர் **எடப்பாடி திரு.பழனிச்சாமி** அறிவித்தார்.அதன்படி மேம்பால தூண் அமைக்கும் பணிக்கு மண் பரிசோதனை செய்யப்பட்டு பணிகள் விரைவாக நடந்து வருகிறது.மேலும் ராமநாதபுரம் முதல் அரசு மருத்துவமனை வரை மேம்பாலம் பணிகள் மிகவும் விரைவாக நடந்து வருகிறது குறிப்பிடத்தக்கது  

## உழவர் சந்தை
**சிங்காநல்லூர் நகராட்சி**யில் உழவர் சந்தை திட்டத்தை முன்னாள் முதலமைச்சர் திரு. கருணாநிதி அவர்களின் ஆட்சியில் தொடங்கப்பட்டது. மாநகரின் அருகிலுள்ள கிராமங்களில் விளையும் காய்கறி, பழங்கள். ஆகியவைகளை விற்பனை செய்ய இத்திட்டம் கொண்டுவரப்பட்டது.பிறகு இதனை அரசின் வேளாண்மை துறையுடன் முதலமைச்சர் செல்வி ஜெயலலிதா அவர்கள் இணைத்தார். இதனால் விவசாயிகள் வாழ்வில் ஒரு மாபெரும் புரட்சியை செல்வி ஜெயலலிதா கொண்டுவந்தார்.
# வளர்மதி

**வளர்மதி** என்ற தலைப்புகளில் உள்ள விக்கிப்பீடியா கட்டுரைகள்:  

- பா. வளர்மதி, தமிழக அரசியல்வாதி (அகவை )
- சீ. வளர்மதி, தமிழக அரசியல்வாதி (அகவை )
- ந‌. வளர்மதி, தமிழக அறிவியலாளர்
- வளர்மதி, பொதுநல மாணவர் எழுச்சி இயக்கத்தவர்
# நயன்தாரா சக்ரவர்த்தி



**நயன்தாரா சக்ரவர்த்தி ** (பிறப்பு 20 ஏப்ரல் 2002), **பேபி நயன்தாரா** எனவும் அழைக்கப்படுகிறார். இவர் இந்தியத் திரைப்படத்துறையில் ஒரு நடிகையாக இருக்கிறார். இவர் தென்னிந்தியாவின் திரைப்பட துறையின் தமிழ், மலையாளம் மற்றும் தெலுங்கு திரைப்படங்களில் குழந்தை நட்சத்திரமாக நடித்துவருகிறார். பேபி நயன்தாரா 2005 ஆம் ஆண்டில் வெளிவந்த கிளுக்கம் கிளுகிளுக்கம் என்ற மலையாள படத்தில் தனது நடிப்புத்திறமையால் 2006 ஆம் ஆண்டில் சிறந்த குழந்தை நட்சத்திரத்திற்கான **சத்தியம் நினைவு விருது** பெற வெற்றிபெற்றார்.  

## ஆரம்ப வாழ்க்கை
நயன்தாரா சக்ரவர்த்தி 2002 ஆம் ஆண்டு ஏப்ரல் மாதம் 20 ஆம் நாள் கேரளா மாநிலத்தின் திருவனந்தபுரம் மாவட்டத்தில் பிறந்தார். மணிநாத் சக்ரவர்த்தி மற்றும் பிந்து மணிநாத் இவரின் பெற்றோர்கள் ஆவர். இவருக்கு அய்யன் சக்ரவர்த்தி என்ற இளைய சகோதரன் உள்ளார். இவர்களின் பிரவீகம் கேரளா மாநிலத்தின் கொல்லம் மாவட்டம் ஆகும். இவர் தனது மூன்று வயதிலேயே நடிக்க ஆரம்பித்துள்ளார். இவர் திருவனந்தபுரத்தில் உள்ள கிறிஸ்து நகர் பள்ளியில் இரண்டாவது வகுப்பு வரையில் பயின்றார். பின் இவர் கொச்சிக்கு இடம்பெயர்ந்தனர். அங்கு திருப்புனித்துறையில் உள்ள தி சாய்ஸ் பள்ளியில் பயின்றார். இவர் கிளுக்கம் கிளுகிளுக்கம், சுவர்ணம், லௌடு ஸ்பீக்கர், திருவனந்தபுரம் லாட்ஜ், மறுபடி முதலிய திரைப்படங்களில் நடித்துள்ளார். மேலும் இவர் தி சென்னை சில்க்ஸ், ஆர்.எம்.கே.வி சில்க்ஸ் மற்றும் சில்வர் ஸ்டார்ம் பாரக்ஸ் முதலிய வணிக விளம்பரத்தில் நடித்துள்ளார்.
# தி சென்னை சில்க்ஸ்


**தி சென்னை சில்க்ஸ்** (The Chennai Silks) இந்தியாவின், தமிழ்நாடு மாநிலத்தில் உள்ள தொடர்  
சில்லறை ஜவுளி கடைகள் ஆகும்.  

## வரலாறு
இந்நிறுவனத்தை திரு.அ. குழந்தைவேல் முதலியார் 1962 ஆம் ஆண்டில் திருப்பூர் நகரில் **குமரன் சில்க்ஸ்** என்ற பெயரில் முதல் ஜவுளி கடையாக நிறுவினார். பின்னாளில் இது 2001 ஆம் ஆண்டு **தி சென்னை சில்க்ஸ்** என பெயர்மாற்றம் பெற்று வளர்ந்தது.  

## குழுமத்தின் கிளைகள்
இந்த குழுமம் ஸ்ரீ குமரன் தங்க மாளிகை என்ற சில்லறை வணிக தங்க நகைக்கடைகளை கொண்டது. தி சென்னை சில்க்ஸ் குழுவின் கிளைகள் திருப்பூர், கோயம்புத்தூர் (3 கடைகள்), ஈரோடு, சென்னை, வேளச்சேரி, திருச்சி, மதுரை, கரூர், கொச்சி, திருநெல்வேலி, வேலூர், சேலம், ஓசூர், விழுப்புரம், கோவில்பட்டி, கும்பகோணம், தூத்துக்குடி, திருவள்ளூர், சித்தூர், திண்டுக்கல், தஞ்சாவூர், ஹைதராபாத் மற்றும் குரோம்பேட்டை என மாநிலமுழுவதும் உள்ளது.
# மார்க்சியப் பொருளியல்



கார்ல் மார்க்சு, பிரெட்ரிக் எங்கெல்சு ஆகியோர் முன்வைத்த அரசியல் பொருளாதாரக் கொள்கைகள் மார்க்சியப் பொருளாதாரம் என்று அழைக்கப்படுகிறது. இக்கொள்கையைப் பின்பற்றிய மார்க்சிய அறிஞர்கள் முன்வைத்த பொருளியல் சிந்தனைகள் **மார்க்சியப் பொருளியல்** (*Marxian economics*) ஆகும்.  

## வரையறை
மார்க்சியப் பொருளியல் என்பது மார்க்சிய அணுகுமுறையைப் பின்பற்றிய பல்வேறு பொருளியல் கொள்கைகளைக் குறிக்கும். இது பல்வேறு பொருளியல் கொள்கைகளின் சுருக்கமாகவோ அல்லது விரிவாகவோ அமைகின்றது. சில கொள்கைகள் ஒன்றுக்கொன்று முரண்பாடாகவும் அமைவது குறிப்பிடத்தக்கது.  

முதலீட்டியத்தின் நெருக்கடி நிலை, உற்பத்திப் பகிர்வு, மிகை மதிப்பு, மிகை உற்பத்தி ஆகியவை மார்க்சியப் பொருளியலில் முதன்மையான இடம் வகிக்கிறது.
# பாக்கியசிறீ தீப்சே

**பாக்கியசிறீ தீப்சே** (*Bhagyashree Thipsay*, பிறப்பு: ஆகத்து 4, 1961) என்பவர் பெண்கள் சதுரங்க கிராண்டுமாசுட்டர் பட்டம் பெற்ற ஒர் இந்திய சதுரங்க விளையாட்டு வீரர் ஆவார். இவர் 1985, 1986, 1988, 1991 மற்றும் 1994 ஆம் ஆண்டுகளில் ஐந்து முறை இந்தியப் பெண்கள் வாகையாளர் பட்டத்தை வென்றார், 1991 ஆம் ஆண்டு ஆசிய பெண்கள் வாகையாளர் பட்டத்தையும் வென்றார். 2000 ஆம் ஆண்டில் உலக பெண்கள் சதுரங்க சாம்பியன் போட்டியில் விளையாடி பெங்கு சாவோகின்னிடம் முதல் சுற்றில் தோல்வியடைந்தார்.  

இவர் பத்மசிறீ மற்றும் அருச்சுனா விருது ஆகிய விருதுகளைப் பெற்றார். பிறகு சதுரங்க கிராண்டுமாசுட்டர் பிரவீன் தீப்சேவைத் திருமணம் செய்து கொண்டார். திருமணத்திற்கு பின் பாக்கியசிறீ சாதி தீப்சே என்று பெயரை மாற்றிக் கொண்டார். இவர் மும்பை, ஐடிபிஐ வங்கியில் ஒரு மேலாளராகப் பணிபுரிகிறார்.
# மெழுகுப் பலகை



**மெழுகுப் பலகை** (**wax tablet**), மத்திய காலம் அல்லது மறுமலர்ச்சி காலத்தில் உரோமானியர்களும், கிரேக்கர்களும் ஆவணங்களை எழுதுவதற்கும், ஓவியங்கள் வரைவதற்கும், சிற்பங்கள் செதுக்குவதற்கும் மெழுகுப் பலகைகளைப் பயன்படுத்தினர்.  

மரப்பலகைகளில் மெழுகை காய்ச்சி ஊற்றி பின்னர் அதில் எழுத்தாணி கொண்டு குறிப்புகள் எழுதப்பட்டது.  

1986ல் துருக்கி அருகே உள்ள கடலில் மூழ்கிய கப்பலின் சிதிலங்களிலிருந்து, தந்தத்தில் செய்த பேழையில், மெழுகுப் பலகை கண்டெடுக்கப்பட்டது.  

## பண்டைய எழுது பொருட்கள்
- ஓலைச் சுவடி
- களிமண் பலகை
- பாபிரஸ்
- சுருள் ஏடுகள்
# பொன்மலை தொடருந்து நிலையம்

**பொன்மலை தொடருந்து நிலையம்**, (Golden Rock railway station) திருச்சிராப்பள்ளியில் உள்ள தொடருந்து நிலையமாகும். சுப்பிரமணியபுரம், செந்தண்ணீர்புரம் மற்றும் சங்கிலியாண்டபுரம் பகுதி மக்களுக்கு இது அதிகம் உதவுகிறது. மேலும் பொன்மலை ரயில்வே பணிமனையுடன் அதிக தொடர்பு உள்ள தொடருந்து நிலையமாகும்.  

சிறிய நிலையமாக இருந்தாலும் அதிக அளவில் திருச்சிராப்பள்ளி சந்திப்பு தொடருந்து நிலையத்திற்கு அடுத்தபடியாக அதிகப் பயணிகளை கையாள்வதிலும், சரக்குத் தொடருந்து இயக்கத்திலும் அதிக அளவில் கையாள்கின்றது.,
# விஸ்வநாதன் ராமமூர்த்தி (திரைப்படம்)



**விஸ்வநாதன் ராமமூர்த்தி** (*Viswanathan Ramamoorthy*) 2001 ஆம் ஆண்டு ஆகத்து மாதம் 10 ஆம் தேதியன்று வெளிவந்த தமிழ் திரைப்படமாகும். இத்திரைப்படத்தை இயக்குநர் ராம நாராயணன் இயக்கினார். இத்திரைப்படத்தில் ராம்கி, விவேக், ரோஜா, விந்தியா மற்றும் கோவை சரளா ஆகியோர் முக்கிய பாத்திரங்களில் நடித்துள்ளனர். எஸ். ஏ. ராஜ்குமார் அவர்கள் இப்படத்திற்கு இசையமைத்தார்.இது ஆகஸ்ட் 10, 2001 இல் திரையில் வெளியிடப்பட்டது.இது விமர்சகர்களிடமிருந்து பொதுவாக சாதகமற்ற விமர்சனங்களை பெற்றது.
# டி. கே. மாதவன்


**டி. கே. மாதவன்** (*'T. K. Madhavan*, 2 செப்டம்பர் 1885 – 27 ஏப்ரல் 1930) இந்தியாவில் சமூக மாற்றத்திற்கு பாடுபட்ட ஒரு பத்திரிக்கையாளரும் புரட்சியாளரும் ஆவார். கேரளத்தைச் சேர்ந்த இவர் வைக்கம் இயக்கத்தின் மூலம் தீண்டாமைக்கு எதிராக முன் நின்று போராடினார்.  

## காந்தியுடன் சந்திப்பு
காந்தியை திருநெல்வேலியில் சந்தித்த இவர் வைக்கத்திற்கு வருமாறு வேண்டுகோள் விடுத்தார். வைக்கம் சத்தியாகிரகம் என்பது கேரளத்தில் உள்ள வைக்கம் எனும் சிற்றூரில் உள்ள கோவில் தெருக்களில் பிற்படுத்தப்பட்ட மக்கள் செல்வதற்கு விதிக்கப்பட்டிருந்த தடைக்கு எதிரான போராட்டமாகும். காந்தி இவ்விஷயத்தை இந்திய தேசிய காங்கிரஸ் கட்சியின் பணிகளில் ஒன்றாக அதனை எடுத்துக்கொண்டார்.  

## இறப்பு
மாதவன் 1930ஆம் ஆண்டு ஏப்ரல் திங்கள் 27 ஆம் தேதி நமது இல்லத்தில் இயற்கை எய்தினார். அவரது பணியை போற்றும் விதமாக ஒரு நினைவுச்சின்னம் செட்டிகுளம் கரை என்னும் ஊரில் எழுப்பப்பட்டுள்ளது.
# மேஸ் ரன்னர்: தி டெத் கியூர்

**மேஸ் ரன்னர்: தி டெத் கியூர்** (Maze Runner: The Death Cure) (தமிழ் : புதிர்க்கட்டிடத்தில் ஓடுபவர் : முடிவின் மருந்து) என்பது 2018 ல் வெளிவந்த அறிவியல் புனைவு திரைப்படம் ஆகும். 2014 இல் வெளிவந்த தி மேஸ் ரன்னர், அதைத் தொடர்ந்து 2015 இல் வெளிவந்த மேஸ் ரன்னர்: தி ஸ்கார்ச் ட்ரையல்ஸ் திரைப்படங்களுக்கு அடுத்த பாகமாக இந்தத் திரைப்படம் வெளிவந்தது. இந்தத் திரைப்பட வரிசையின் கடைசித் திரைப்படம் இதுவாகும். இதில் டிலான் ஓ'பிரையன், தோமஸ் சாங்ஸ்டர், கயா ஸ்காடெல்ரியோ மற்றும் பலர் நடித்துள்ளனர். இந்தத் திரைப்படம் 20ஆம் சென்சுரி பாக்ஸ் நிறுவனத்தால் வெளியிடப்பட்டது. 26 ஜனவரி 2018 இல் வெளிவந்த இந்தத் திரைப்படம், 288 மில்லியன் அமெரிக்க டாலர்கள் வசூலைக் குவித்தது .  

## கதை சுருக்கம்
முந்தைய திரைப்படங்களில் புதிர்கட்டிடத்திலிருந்து வெளிவந்த பின்னர் தாமஸ் மற்றும் அவரது குழுவினர் ஒரு மோசமான அமைப்பினால் அடைத்து வைக்கப்பட்டாலும் ஒரு நல்ல அமைப்பின் உதவியால் அங்கிருந்து காப்பாற்றப்படுவதில் இருந்து கதை தொடர்கிறது.  

அந்த மோசமான அமைப்புக்கு எதிராக போராடும் குழுவினருடன் இணைகின்றனர். நகர்ப்புறத்துக்கு வெளியே மறைந்து இருந்தாலும் ஒரு கட்டத்தில் தாமஸின் நண்பர் நெவ்ட் மோசமான தீநுண்மத்தால் கொஞ்சம் கொஞ்சமாக பாதிக்கப்படுவதை தாமஸிடம் சொல்லும்போது அவரைக் காப்பாற்றிவிடலாம் என தாமஸ் கொஞ்சம் நம்பிக்கை கொடுக்கிறார் .  

மோசமான அமைப்பின் கட்டிடத்தில் உள்ள தடுப்புச்சுவரை உடைத்துத் தாக்கும்போது தாமஸின் குழுவினர் அவர்களைப் போலவே அடைத்து வைக்கப்பட்ட நிறைய பேரைக் காப்பாற்றுகின்றனர். இருந்தாலும் அவரின் நண்பர் நெவ்ட் தீநுண்மத்தால் அதிகமாகப் பாதிக்கப்பட்டதால் அவரைக் காப்பாற்ற முடியாமல் போனது .  

கடைசியில் காப்பாற்றப்பட்ட எல்லோரும் நல்ல அமைப்பினரால் உருவாக்கப்பட்ட கப்பலால் கடல் கடந்து ஒரு பாதுகாப்பான அமைதியான இடத்துக்கு கொண்டு செல்லப்படுகின்றனர் .. அங்கே நெவ்ட் தாமஸிடம் அவரின் நினைவாக கொடுத்த ஒரு சிறிய பதக்கத்தில் தாமஸ் நெவ்ட் எழுதிய ஒரு சிறிய குறிப்பைக் கண்டறிகிறார். அந்தக் குறிப்பில், நிறைய துன்பங்களைக் கடந்து வந்தாலும் எல்லோரையும் காப்பாறியதற்கு நெவ்ட் அவரின் நன்றிகளை எழுதியிருந்தார். மோசமான அமைப்பின் ஆராய்ச்சிக்கூடத்தில் இருந்து எடுத்த, தீநுண்ம பாதிப்பிலிருந்து காப்பாற்றும் அருமருந்தும் இப்போது தாமஸிடம் உள்ளது. அங்கேயே அமைதியாக எல்லோரும் வாழ்வதோடு கதை முடிகிறது.
# குஞ்சேன அக்ரஹாரம்


**குஞ்சேன அக்ரஹாரம்** (Kunchena Agraharam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.  

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 75 கி.மீ. தொலைவிலும், தளியில் இருந்து 20 கி.மீ. தொலைவிலும் உள்ளது. இந்தக் கிராமமானது மாருப்பள்ளி ஊராட்சிக்கு உட்டபட்ட கிராமமாகும். 2011 ஆண்டு மக்கள் கணக்கெடுப்பின்படி இக்கிராமத்தில் 35 வீடுகள் உள்ளன. கிராமத்தின் மொத்த மக்கள் தொகையானது 144 ஆகும். இதில் ஆண்கள் எண்ணிக்கை 72, பெண்களின் எண்ணிக்கை 72 என உள்ளது.
# குந்துமாரனப்பள்ளி


**குந்துமாரனப்பள்ளி** (Kundumaranapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 45 கி.மீ தொலைவிலும், மாநிலத் தலைநகரான சென்னையில் இருந்து 308 கி.மீ தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 863 வீடுகள் உள்ளன. கிராமத்தின் மொத்த மக்கள் தொகையானது 3867 ஆகும். இதில் ஆண்கள் எண்ணிக்கை 1972 மற்றும் பெண்களின் எண்ணிக்கை 1895 ஆகும்.
# புதுக்கவிதை (திரைப்படம்)



**புதுக்கவிதை** (*Puthukavithai*), எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே" (Na Ninna Mareyalare) திரைப்படத்தின் மறுதயாரிப்பே இப்படம்.  
## கதை
ஆனந்த் ( ரஜினிகாந்த் ) தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா ( ஜோதி ) க்கு அறிமுகப்படுத்துகிறது , அவர் திலகாவதி ( சுகுமாரி ) என்ற ஒரு பெருமைமிக்க, பணக்கார பெண்ணின் மகள் .  

ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.  

திருமண நாளில், ஆனந்த் பூட்டப்படுகிறாள். ஆனந்த் தப்பிக்கிறார், ஆனால் விரைவில் திருமணத்தை நிறுத்த முடியாது.  

அடுத்த முறை அவர்கள் சந்திக்கும் போது, ​​ஆனந்த் மகிழ்ச்சியுடன் கல்யாணியை ( சரிதா ) திருமணம் செய்து கொண்டதாகவும் , 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.  

இதற்கிடையில், தீபாவளி பண்டிகை கொண்டாட்டங்களுக்காக கல்யாணி உமாவை தனது வீட்டிற்கு அழைக்கிறார், அங்கு அவர் ஒரு ரகசியத்தை வெளிப்படுத்துகிறார்.  

உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.  

இதற்கிடையில், உமா இப்போது ஒரு விதவை என்பதையும், குழந்தைகளைப் பெறுவது மற்றும் மகிழ்ச்சியுடன் திருமணம் செய்துகொள்வது பற்றி அவனிடம் பொய் சொன்னதையும் ஆனந்த் அறிந்து கொள்கிறாள்.  

ஆனந்த் உமாவை திருமணம் செய்து கொள்வதாக உறுதியளித்து கடைசியில் அவர்கள் மீண்டும் ஒன்றிணைகிறார்கள்.  

## நடிகர்கள்
- ரஜினிகாந்த்- ஆனந்த்
- ஜோதி - உமா
- சுகுமாரி - திலகவதி
- சரிதா - கல்யாணி
- டெல்லி கணேஷ்- கணேஷ்
- ஆனந்தின் மாமாவாக சாமிநாதாவாக தேங்காய் சீனிவாசன்
- பூர்ணம் விஸ்வநாதன் உமா போன்ற தந்தை அண்ணி
- திலகாவதியின் ஊழியராக ஐ.எஸ்.ஆர்
- ஸ்ரீலேகா ராஜேந்திரன்
## பாடல்கள்
இத்திரைப்படத்திற்கு இளையராஜா இசையமைத்தார். பாடலான "வெள்ளை புறா ஒன்று" அம்சத்வாணி ராகத்தில் அமைக்கப்பட்டுள்ளது.அனைத்து பாடல்களும் வைரமுத்து எழுதியது
# தேஜஸ் விரைவுத் தொடருந்து


**தேஜஸ் எக்ஸ்பிரஸ்** (**Tejas Express**) இந்திய இரயில்வே முதலில் அறிமுகம் செய்த, முழுவதும் குளிரூட்டப்பட்ட இந்தியாவின் அதிவேக தொடருந்து ஆகும். இருக்கை வசதிகள் மட்டும் கொண்ட, நவீன வசதிகளுடன் கூடிய தேஜஸ் விரைவு வண்டியின் கதவுகள் தானியங்கும் வசதி கொண்டது. இதன் அதிகபட்ச வேகம் மணிக்கு 130 முதல் 180 கி.மீ. ஆகும்.  

## வரலாறு
முதல் தேஜஸ் விரைவு வண்டி, 24 மே 2017 அன்று முதல் சத்திரபதி சிவாஜி தொடருந்து நிலையத்திலிருந்து, 551.7 கி.மீ. தொலைவில் உள்ள கோவாவின், கர்மலி தொடருந்து நிலையம் வரை இயக்கப்படுகிறது. இதற்கான இப்பயண நேரம் 8.30 மணிநேரம் ஆகும்.  

## தேஜஸ் விரைவு வண்டியில் வசதிகள்
தேஜஸ் விரைவு வண்டிகளில் பயோ கழிப்பறை, தொலைக்காட்சி பெட்டிகள், இலவச இணைய வசதிகள் கொண்டது. சதாப்தி விரைவு வண்டிகளின் கட்டணத்தை விட, தேஜஸ் வண்டியின் கட்டணம் 20% முதல் 30% கூடுதலாக இருக்கும்.  

இவ்வண்டியில் பொதுவான இருக்கை வசதி 3 + 2 எனும் முறையில் இருக்கைகள் உள்ளது.  
சொகுசு இருக்கைகள் 2 + 2 என்ற வரிசையில் உள்ளது. பெட்டியின் அனைத்து கதவுகளும் தானியங்கியாக செயல்படுகிறது.  

## சேவைகள்
தற்போது கீழ்கண்ட வழித்தடங்களில் தேஜஸ் விரைவு வண்டிகள் இயங்குகிறது.  

| வண்டி எண் | பெயர் | வாராந்திர சேவை நாட்கள் |  |
| --- | --- | --- | --- |
| 22119/22120 | மும்பை - கோவா தேஜஸ் விரைவு வண்டி | 5 (திங்கள் & வியாழன் தவிர) |  |
| 22425/22426 | புதுதில்லி - சண்டிகர் தேஜஸ் விரைவு வண்டி | 6 (புதன் தவிர) |  |
| 12585/12586 | லக்னோ - புது தில்லி தேஜஸ் விரைவு வண்டி | 5 (ஞாயிறு & வியாழன் தவிர) |  |
| 22671/22672 | சென்னை எழும்பூர்-மதுரை சந்திப்பு தேஜஸ் விரைவு வண்டி | 6 (வியாழன் தவிர) | } |
# வாசந்தி காடில்கர் உன்னி



**வாசந்தி காடில்கர் உன்னி** (; , பிறப்பு: ஏப்பிரல் 1, 1961) என்பவர் ஓர் அனைத்துல பெண்கள் சதுரங்க மாசுட்டர் என்ற பட்டத்தை வைத்துள்ள இந்திய சதுரங்க வீராங்கனையாவார். மராட்டியரான இவர் 1961 ஆம் ஆண்டு பிறந்தார். 1974 ஆம் ஆண்டு நடைபெற்ற இந்தியப் பெண்கள் சாம்பியன் பட்டப்போட்டியின் முதலாவது வெற்றியாளர் உண்ணியாவார்  
.  

செயசிறீ, வசந்தி, ரோகிணி ஆகிய காடில்கார் சகோதரிகள் இந்தியப் பெண்கள் சாம்பியன் சதுரங்கப்போட்டியில் ஆதிக்கம் செலுத்தினர். போட்டி தொடங்கி நடைபெற்ற முதல் பத்தாண்டுகளில் அனைத்து பட்டங்களையும் இவர்களே வென்றனர் .
# சஞ்சய் பட்டாச்சார்யா

**சஞ்சய் பட்டாச்சார்யா** (*Sanjay Bhattacharya* பிறப்பு:1962) என்பவர் ஓர் இந்தியத் தூதர் ஆவார். இவர் 1962. 2015 ஆம் ஆண்டு முதல் 2018 ஆம் ஆண்டு வரை சஞ்சய் எகிப்து நாட்டில் இந்தியத் தூதராகப் பணிபுரிந்தார்.  

## கல்வி
புது தில்லியிலுள்ள செயிண்ட் சிடீபன் கல்லூரியில் சஞ்சய் பொருளாதாரப் பட்டம் பெற்றார். தன்னுடைய முதுநிலை பட்டப் படிப்பை தில்லி பொருளாதாரப் பள்ளியில் படித்து பட்டம் பெற்றார்.
# அடங்க மறு


**அடங்க மறு** (Adanga Maru), கார்த்திக் தங்கவேல் இயக்கத்தில் தமிழில் வெளியான திரைப்படம். இத்திரைப்படத்தில் செயம் இரவி, ராசி கன்னா, சம்பத் இராச் ஆகியோர் முதன்மைப் பாத்திரங்களில் நடித்துள்ளனர். இப்படம் சாம் சி. எசின் இசையில், சத்தியன் சூரியன்ன் ஒளிப்பதிவில் உருவாக்கப்பட்டுள்ளது. இத்திரைப்படத்தின் படப்பிடிப்பு 2017இல் தொடங்கியது. 2018 ஆம் ஆண்டு வெளியானது.  
## நடிகர்கள்
- செயம் இரவி- சுபாசாக
- ராசி கன்னா - அனிதாவாக
- சுரேஷ் சந்திர மேனன் - அனிதாவின் அப்பாவாக
- பொன்வண்ணன் - சுபாசின் தந்தையாக
- சுப்பு பஞ்சு அருணாசலம் - சுபாசின் சகோதரராக
- பாபு ஆண்டனி - வணிகர் டைகூன் சஞ்செய்யாக
- முனீசுகாந்து இராமதாசு- காவலராக
- சம்பத்து இராச்- சாரங்கனாக
- மைம் கோபி - காவல் ஆய்வாளர் முத்துக்கருப்பனாக
- அழகம்பெருமாள் - சந்திரனாக
- சபீர் கல்லரக்கல்
- பூர்ணா

## கதை
பணியில் இருக்கும் போது செய்ய முடியாததை ஒரு முன்னாள் காவல் அலுவலராக ஒருவர் செய்து முடிப்பதுதான் அடிப்படைக்கதை. கொலை வழக்கொன்றில் அதிகாரம் படைத்த குற்றவாளிகளை சுபாசு கைது செய்ததால், அவரின் குடும்பம் பலியாகிறது. பணி, குடும்பம் என எல்லாவற்றையும் இழந்த அவரிடம் மிஞ்சியிருப்பது கோபம் மட்டும்தான். தன் அறிவாலும் நுட்பங்களாலும் தன் எதிரிகளை அழிக்கின்றார்.  

## படப்பணிகள்
இத்திரைப்படம் கார்த்திக் தங்கவேலுவின் இயக்கத்தில் , கெவின் குமார் சண்டைப் பயிற்சியாளராகவும் பணியாற்ற உள்ளது குறித்து திசம்பர் 2017இல் செயம் இரவி குமுக ஊடகங்களில் அறிவித்தார். திசம்பர் 2017இல் தொடங்கிய இப்படத்தின் பணிகள் மே 2018இல் நிறைவடைந்தன.  
## இசைப்பணி
இப்படத்தின் பாடல், பின்னணி இசைப்பணிகளை சாம் சி. எஸ். மேற்கொண்டுள்ளார். ஆகத்து 2018இல் சோனி நிறுவனம் இப்படத்தின் பாடல்களை வெளியிட்டது.
# சங்கமம் தொலைக்காட்சி



**சங்கமம் தொலைக்காட்சி** என்பது ஏப்ரல் 14, 2016 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்கு தொலைக்காட்சி ஆகும். சென்னையை தலைமையிடமாக வைத்து இயக்கம் இந்த தொலைக்காட்சி தமிழக கேபிள் டிவி கம்யூனிகேசன் பிரைவேட் லிமிடெட் என்ற நிறுவனத்திற்கு சொந்தமானது. இந்த தொலைக்காட்சியில் பாடல் ஆல்பங்கள், குறும்படங்கள், நகைச்சுவை நிகழ்ச்சிகள் போன்றவற்றை தயாரித்து ஒளிபரப்பட்டு செய்துவருகிறது.  

## நிகழ்ச்சிகள்
- திகில் நேரம்
- காமெடி மருந்து
- இசை சங்கமம்
- காலெக்ஷன் புதுசு
- பேஸ்ட் கோப்பி
- ஈவினிங் ஷோ - குறும்படங்கள்
- சிரிப்பு இலவசம்
- ஆராதனை
- கிளப் டைம்
# கோல்பெக்கைட்டு


**கோல்பெக்கைட்டு** (*Kolbeckite*) என்பது ScPO<sub>4</sub>**&middot;**2H<sub>2</sub>O  
என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுக்காண்டியம் பாசுப்பேட்டு இருநீரேற்று கனிமம் என்று இது வகைப்படுத்தப்படுகிறது. 1926 ஆம் ஆண்டு செருமனியின் சாக்சனி மாநிலத்தில் உள்ள சிக்மைடெபெர்க்கில் முதன்முதலில் கோல்பெக்கைட்டு கண்டறியப்பட்ட்து. செருமன் நாட்டு கனிமவியலாலர் பிரடெரிக் எல் டபிள்யூ கோல்பெக்கின் நினைவாக கனிமத்திற்கு இப்பெயர் சூட்டப்பட்டது. பொதுவாக பிற பாசுப்பேட்டுக் கனிமங்களுடன் சேர்ந்து படிகத்தொகுதிகளாக கோல்பெக் கண்டறியப்படுகிறது. .  

பன்னாட்டு கனிமவியல் சங்கம் கோல்பெக்கைட்டு கனிமத்தை Kbe என்ற குறியீட்டால் அடையாளப்படுத்துகிறது.
# காலின்சு ஆக்சிசனேற்றம்


**காலின்சு ஆக்சிசனேற்றம்** (*Collins oxidation*) என்பது முதல்நிலை ஆல்க்ககால்களை ஆல்டிகைடுகளாக ஆக்சிசனேற்றப் பயன்படும் கரிம வேதியியல் வினையாகும். குரோமியம் ஆக்சைடு அடிப்படையில் நிகழும் பிற ஆக்சிசனேற்ற வினைகளிலிருந்து கோலின்சு வினைப்பொருளைப் பயன்படுத்துவதன் மூலம் இது வேறுபடுத்தப்படுகிறது. குரோமியம்(VI) ஆக்சைடுடன் டைகுளோரோமெத்தேனில் உள்ள பிரிடினே காலின்சு வினைப்பொருளாகும்  

.  

## தொடர்புடைய ஆக்சிசனேற்ற வினைகள்
யோன்சு ஆக்சிசனேற்றம், சாரெட்டு ஆக்சிசனேற்றம் போன்றவை குரோமியம் ஆக்சைடைப் பயன்படுத்தி மேற்கொள்ளப்படும் பிற ஆக்சிசனேற்ற வினைகளாகும்.
# இளவரசி நூரா பிந்த் அப்துல் ரஹ்மான் பல்கலைக்கழகம்


**இளவரசி நூரா பிந்த் அப்துல் ரஹ்மான் பல்கலைக்கழகம்** சவூதி அரேபியாவின் தலைநகரான ரியாத்தில் அமைந்துள்ள ஒரு பொது மகளிர் பல்கலைக்கழகம் ஆகும். இது உலகின் மிகப்பெரிய பெண்கள் பல்கலைக்கழகங்களில் ஒன்றாகும்..  

இப்பல்கலைக்கழகம் இளங்கலை, முதுகலை பட்டப்படிப்புகளோடு பட்டயப்படிப்பையும் வழங்குகிறது. இது ரியாத் நகரத்திலும் அருகிலுள்ள பிற நகரங்களிலும் உள்ள 34 கல்லூரிகளைச் சேர்ந்த 60,000 க்கும் அதிகமான மாணவர்களுக்குக் கல்வியை வழங்கிவருகின்றது. இந்நிறுவனத்தில் கல்வியாளர்கள் நிர்வாக ஊழியர்கள் என 5,000 க்கும் மேற்பட்டோர் பணியாற்றுவது குறிப்பிடத்தக்கது. ரியாத் மற்றும் சுற்றுவட்டாரத்தில் உள்ள 102 உறுப்பு கல்லூரிகளை இப்பல்கலைக்கழகம் கொண்டுள்ளது.  
## வரலாறு
1970 ஆம் ஆண்டு தொடங்கப்பட்ட பெண்கள் கல்லூரி மன்னர் அப்துல்லா இப்னு அப்துல் அஜீஸ் அல் சவுத் அவர்களால் புனரமைக்கப்பட்டு 2008 ஆம் ஆண்டு இளவரசி நூரா பின்த் அப்துல் ரஹ்மான் அவர்களின் நினைவாக பல்கலைக்கழகமாக அறிவித்தார். நூரா என்பதற்கு அரபு மொழியில் **ஒளி** என்று பொருள்.  

## பாடபிரிவுகள்
மருத்துவம், அறிவியல், மானுடம், மொழியியல்,வணிகம் எனப் பல்வேறு பாடப்பிரிவுகள் கற்பிக்கப்படுகின்றது.  

## நூலகம்
இப்பல்கலைகழகம் 20 இலட்சத்திற்கும் அதிகமான அரபு, ஆங்கில நூல்கள், கையெழுத்துப் படிகள், தரவுகள், விளக்கவுரைகளை கொண்டுள்ளதோடு பல்வேறு பத்திரிக்கைகளைச் சந்தாவழி பெற்று வருகின்றது.  

## ஆதாரங்கள்
# ஆர். டி. ராமச்சந்திரன்

**ஆர். டி. ராமச்சந்திரன்** ஓர் இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு தமிழக சட்டமன்ற தேர்தலில் குன்னம் தொகுதியிலிருந்து தேர்ந்தெடுக்கப்பட்டார். அனைத்திந்திய அண்ணா திராவிட முன்னேற்றக் கழகத்தின் வேட்பாளராக போட்டியிட்டு வெற்றிபெற்றார்.  

## குடும்பம்
இவரது சொந்த ஊர் பெரம்பலூர் அருகே உள்ள அரணாரை ஆகும். ராமலிங்கம்-தனபாக்கியம் தம்பதிக்கு மகனாக அரணாயில் பிறந்தவர், இவரது மனைவியின் பெயர் சித்ரா, கோகுல், அஸ்மிதா என்ற இரண்டு குழந்தையும் உள்ளனர்.  

## சட்ட மன்ற தேர்தலில்
2016 தமிழ்நாடு சட்டமன்றத் தேர்தல் முடிவுகள்  

| ஆண்டு | வெற்றியாளர் | கட்சி | வாக்குகள் | இரண்டாவது வந்தவர் | கட்சி | வாக்குகள் | வாக்குகள் வேறுபாடு |  |
| --- | --- | --- | --- | --- | --- | --- | --- | --- |
| 2016 | ஆர். டி. ராமச்சந்திரன் | அதிமுக | 78218 | த. துரைராஜ் | திமுக | 59422 | 18796 |  |
| 2021 | சா. சி. சிவசங்கர் | திமுக | 1,03,922 | ஆர். டி. ராமச்சந்திரன் | அதிமுக | 97593 | 6,329 | } |